Návrh

**OPATRENIE**

**Ministerstva financií Slovenskej republiky**

z .................... 2018**,**

**o vykonávaní preventívnej rehabilitácie, vysielaní na preventívnu rehabilitáciu a riadení preventívnej rehabilitácie**

Ministerstvo financií Slovenskej republiky podľa § 220 ods. 12 zákona č. .../2018 Z. z. o finančnej správe a o zmene a doplnení niektorých zákonov (ďalej len „zákon“) ustanovuje:

**Podrobnosti o vykonávaní preventívnej rehabilitácie, vysielaní na preventívnu rehabilitáciu a riadení preventívnej rehabilitácie**

**§ 1**

(1) Preventívna rehabilitácia formou aktívneho odpočinku sa vykonáva spravidla hromadne v zariadeniach finančnej správy.

(2) Preventívna rehabilitácia formou liečebno-preventívnej starostlivosti sa vykonáva spravidla v zdravotníckych zariadeniach.

(3) Preventívna rehabilitácia formou výkonu fyzickej práce v prospech služobného úradu sa vykonáva pri svojpomocnej účelovej výstavbe v rámci investičnej výstavby finančnej správy, opravách a údržbe účelových a rekreačných zariadeniach finančnej správy alebo iných akciách určených orgánmi finančnej správy.

(4) Na preventívnu rehabilitáciu podľa odseku 3 môžu byť vyslaní len ozbrojení príslušníci finančnej správy uvedení v § 220 ods. 4 zákona.

**§ 2**

(1) Na preventívnu rehabilitáciu podľa § 220 ods. 1 písm. b) a c) zákona vysiela príslušníka finančnej správy nadriadený, ktorý je oprávnený určiť nástup dovolenky.

(2) Na preventívnu rehabilitáciu podľa § 220 ods. 1 písm. a) zákona vysiela príslušníka finančnej správy nadriadený podľa odseku 1 na základe odporúčania služobného posudkového lekára.

**§ 3**

Toto opatrenie nadobúda účinnosť ...